

**VABILO**

**na javno razgrnitev in javno obravnavo območnega gozdnogospodarskega in lovsko upravljavskega načrta v ZGS OE Nazarje in pripadajočih okoljskih poročil z dodatkoma za varovana območja narave**

Zavod za gozdove Slovenije (ZGS) skladno s 14. členom Zakona o gozdovih **začenja z javno razgrnitvijo osnutkov gozdnogospodarskih in lovsko upravljavskih načrtov območij za obdobje 2021-2030 in v okviru postopka celovite presoje vplivov na okolje skladno s 43. členom Zakona o varstvu okolja tudi javno razgrnitev okoljskega poročila in dodatka za varovana območja za oba načrta.** V okviru javne razgrnitve se bo najširša javnost lahko seznanila z relevantnimi dokumenti in na objavljene dokumente podala mnenja in pripombe.

V času javne razgrnitve bodo izvedene tudi javne obravnave s predstavitvami vseh razgrnjenih dokumentov. **Javna razgrnitev traja od 26. julija 2022 do vključno 2. septembra 2022.**

Osnutki območnih gozdnogospodarskih in lovsko upravljavskih načrtov ter okoljski poročili z dodatkoma za varovana območja narave so dostopni preko spletne strani ZGS ([Povezava do strani](http://www.zgs.si/delovna_podrocja/gozdnogospodarsko_nacrtovanje/obnova_10_letnih_obmocnih_gozdnogospodarskih_in_lovskoupravljavskih_nacrtov/javne_razgrnitve_ggn_ggo_lun_luo_in_okoljskih_porocil/index.html)), kjer je dostopen tudi spletni obrazec za podajanje pripomb.

V času javne razgrnitve si lahko celotno gradivo za območje OE Nazarje in Kamniško – Savinjski LUO ogledate tudi v prostorih območne enote Nazarje, Savinjska cesta 4, 3331 Nazarje. Informacije glede razgrnjenih gradiv lahko pridobite tudi preko e-pošte: vid.preloznik@zgs.si, blaz.presecnik@zgs.si ali tel. 03 83 93 770.

ZGS bo po koncu javne razgrnitve in javne obravnave v čim večji meri upošteval prejeta mnenja in pripombe ter dokumente, na katere se konkretne pripombe nanašajo, ustrezno dopolnil in jih posredoval pristojnim Ministrstvom skladno s postopki določenimi v pravnih predpisih.

Vsem deležnikom se za njihovo sodelovanje in podana mnenja in pripombe že v naprej iskreno zahvaljujemo.

Zavod za gozdove Slovenije

Območna enota Nazarje – Odsek za načrtovanje razvoja gozdov